
Rīgā 2026. gada 5. novembrī

LĒMUMS Nr. 331/1-2
[bookmark: _Hlk94024031][bookmark: _Hlk129767111]Par konkursa “Apraides tiesību piešķiršana radio programmas veidošanai vai apraides aptveršanas zonas palielināšanai Daugavpilī 97,2 MHz frekvencē” nolikuma apstiprināšanu un konkursa izsludināšanu
Pamatojoties uz Elektronisko plašsaziņas līdzekļu likuma 16. panta pirmo un otro daļu, Elektronisko plašsaziņas līdzekļu nozares attīstības nacionālo stratēģiju 2023. -2027. gadam un tās Pielikumu Nr. 1 “Apraides tiesību piešķiršanas kārtība”, Nacionālā elektronisko plašsaziņas līdzekļu padome (turpmāk – Padome) šādā sastāvā – Padomes priekšsēdētāja Aurēlija Ieva Druviete, Padomes locekle Ilva Milzarāja, Padomes loceklis Andis Plakans un Padomes locekle Dita Remberga
nolemj:
1. Apstiprināt konkursa “Apraides tiesību piešķiršana radio programmas veidošanai vai apraides aptveršanas zonas palielināšanai Daugavpilī 97,2 MHz frekvencē” nolikumu šim lēmumam pievienotajā redakcijā. 
2. 2026. gada 6. novembrī izsludināt konkursu “Apraides tiesību piešķiršana radio programmas veidošanai vai apraides aptveršanas zonas palielināšanai Daugavpilī 97,2 MHz frekvencē”.
3. Publicēt paziņojumu par izsludināto konkursu Padomes tīmekļvietnē www.neplp.lv, oficiālajā izdevumā “Latvijas Vēstnesis” un vietējā laikrakstā “Latgales laiks”.
4. Atbildīga par šī lēmuma izpildes kontroli ir Padomes locekle Ilva Milzarāja.
Lēmums (bez pielikumiem) sagatavots uz 1 (vienas) lapas.
Lēmums stājas spēkā tā pieņemšanas brīdī.
Lēmumu var pārsūdzēt Administratīvās rajona tiesas Rīgas tiesu namā Rīgā, Baldones ielā 1A viena mēneša laikā no lēmuma spēkā stāšanās dienas.

Pielikumā
Konkursa “Apraides tiesību piešķiršana radio programmas veidošanai vai apraides aptveršanas zonas palielināšanai Daugavpilī 97,2 MHz frekvencē” nolikums uz 10 (desmit) lapām.

Padomes priekšsēdētāja					        Aurēlija Ieva Druviete

